### Beslutning

Ronni Kjær, Lea Thygesen, Ella Poulsen, Ron Christensen og Jean Henriksen kunne henholde sig til Kammeradvokatens rapport med bemærkning om, at det anbefales, at der i to konkrete sager udbetales godtgørelse på trods af forældelse, i det omfang Ankestyrelsen tillader det.

 Flemming Lund kunne henholde sig til Enhedslistens forslag.

 Liv Karoline Jeppesen var forhindret i at deltage under sagens konklusion.

Byrådet tilslutter sig den alvorlige kritik af kommunens personalepolitik som Kammeradvokatens undersøgelse har afdækket i Teknik & Miljø. Der er konstateret grov tilsidesættelse af kommunens værdier, og ansatte som har sagt fra og kritiseret ledelsen er blevet mobbet og fyret. Der er derfor kun rimeligt at:

 -    de tilbydes genansættelse i Teknik & Miljø.
 -    at de kompenseres for deres reelle økonomiske tab som følge af deres usaglige fyringer, og at der ikke anvendes forældelsesfrister.
 -    at borgmester og byråd giver dem en uforbeholden undskyldning.
 -    at Teknik & Miljø fremlægger en handlingsplan for arbejdsmiljø og personalepolitik som tager udgangspunkt i Kammeradvokatens rapport.

**Begrundelse:**Den 16. august 2017 besluttede [adresse], at der skulle iværksættes en ekstern undersøgelse af en række personalesager i Magistratsafdelingen for Teknik og Miljø. Undersøgelsen skulle tage udgangspunkt i henvendelser fra 22 nuværende og tidligere ansatte i Teknik og Miljø. Af de 22 henvendelser fremgår det, at der også er en generel kritik af forholdene i afdelingen, herunder i forhold til arbejdsmiljø og ledelsesadfærd mv.

 Af tilbudsmaterialet fremgik det, at [adresse] forventer, at undersøgelsen består af følgende delelementer:

 1)    En gennemgang af de 22 indkomne sager. [adresse] forventer, at der som led i gennemgangen gennemføres interviews af de 22 klagere og øvrige relevante parter. Tilbud afgives med afsæt i, at der gennemføres 40 interviews, herunder af berørte ledere i Teknik og Miljø.

 2)    På baggrund af gennemgangen foretages en afdækning og beskrivelse af de faktiske forhold. [adresse] forventer, at beskrivelsen også omfatter de 22 klageres kritikpunkter vedrørende mobning, chikane, arbejdsmiljø og ledelseskultur mv.

 3)    Med afsæt i beskrivelsen af de faktiske forhold - foretages en personalejuridisk vurdering af de sanktioner, der er gennemført i de 22 sager - udarbejdes en beskrivelse af de opmærksomhedspunkter, som beskrivelsen af de faktuelle omstændigheder, jf. punkt 2, måtte give anledning til i forhold til det fremadrettede interne arbejde i Magistratsafdelingen for Teknik og Miljø.

 I øvrigt må det bemærkes, at KA`s rapport ikke lever op til hvad Århus Kommune har bestilt. KA har gennem interview i 22 personalesager fået omfattende dokumentation på alvorlige problemer i arbejdsmiljøet som mobning, chikane, arbejdsmiljø og ledelseskultur mv.

 KA`s rapport giver de fyrede ret i at der har været grov tilsidesættelse af kommunens værdier.

 Men KA har ingen anbefalinger og opmærksomhedspunkter givet til kommunen vedr. de dokumenterede alvorlige problemer i det interne arbejdsmiljø.

 Selv om dette indgik i Tilbudsmaterialet og kommissoriet og nævnes i KA`s rapport som opdraget på s. 3-4.

 Dette er derfor et udestående forhold, da KA ikke har levet op til tilbuddet og kommissoriet.   I øvrigt er det uklart hvad der har dannet grundlag for KA`s forslag til erstatninger, som ligger på et meget lavt niveau i forhold til det indtægtstab som har været resultat af de usaglige fyringer. 4 får udbetalt et pengebeløb. 7 får en beklagelse for de krænkelser de har været udsat for. Hertil kommer det helt urimelige i at man i 2 sager henviser til en forældelsesfrist selv om det er byrådet som har forsinket sagerne.  Kommunen beder nu Ankestyrelsen om at måtte betale erstatning alligevel.

 Ingen får tilbud om genansættelse selv om der er tale om usaglige fyringer og de fyrede har gjort kommunen en stor tjeneste ved at gøre opmærksom på de alvorlige problemer. Det finder vi uforståeligt og dybt uretfærdigt.

 Der har været en frygtkultur i afdelingen, og ansatte forsøgte allerede i 2013 i brev til borgmester, rådmand og hele byrådet, at der var ”angst for at blive mobbet og fyret, så ingen ytrer sig kritisk overfor systemet”. Ingen reaktion.

 Kammeradvokaten har fået grundig dokumentation for grov mobning især fra forvaltningschef Helge Andreasen som også er politianmeldt. Mobning i et omfang så det må kaldes systemmobning. Alligevel afviser man i flere tilfælde at give erstatning til ansatte som har dokumenteret denne mobning. Bl.a. med henvisning til at Helge Andreasen ikke vil udtale sig. Det er helt urimeligt ikke at anerkende de fyredes klager over mobning, da mobningen var systematisk i afdelingen.

 Med venlig hilsen
 Per Bech

### Sagens forløb

02-05-2018 Aarhus Byråd
Fremsendes til Teknisk Udvalg til behandling i henhold til beslutning i byrådets møde den 2. maj 2018.
 07-05-2018 Teknisk Udvalg
Sagens behandling udsat.
 16-05-2018 Teknisk Udvalg
Ronni Kjær, Lea Thygesen, Ella Poulsen, Ron Christensen og Jean Henriksen kunne henholde sig til Kammeradvokatens rapport med bemærkning om, at det anbefales, at der i to konkrete sager udbetales godtgørelse på trods af forældelse, i det omfang Ankestyrelsen tillader det.

 Flemming Lund kunne henholde sig til Enhedslistens forslag.

 Liv Karoline Jeppesen var forhindret i at deltage under sagens konklusion.
 23-05-2018 Aarhus Byråd
Beslutning ikke frigivet